b'\n_START_ARTICLE_\nUnida\n_START_PARAGRAPH_\nUnida on rock-yhtye, jonka laulaja John Garcia (laulu) perusti Arthur Seayn (kitara), Dave Dinsmoren (basso) ja Mike Cancinon (rummut) kanssa stoner rock -yhtye Kyussin hajottua ja oltuaan hetken Slo Burnissa. Dinsmoren korvasi my\xc3\xb6hemmin Scott Reeder._NEWLINE_Unidan ensiesiintyminen levyll\xc3\xa4 oli vuonna 1999, kun yhtye oli mukana split-levyll\xc3\xa4 ruotsalaisen Dozer-yhtyeen kanssa. My\xc3\xb6hemmin samana vuonna Unida julkaisi ensimm\xc3\xa4isen albuminsa Coping with the Urban Coyote._NEWLINE_Unidan ja American Recordsin, jonka oli m\xc3\xa4\xc3\xa4r\xc3\xa4 julkaista yhtyeen toinen levy vuonna 2001, yhteisty\xc3\xb6 p\xc3\xa4\xc3\xa4ttyi laillisiin ongelmiin ja Coping with the Urban Coyote on n\xc3\xa4in ollen yhtyeen toistaiseksi ainoa kokomittainen albumi.'